Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 37/09/1100	Bratislava, 23.4.2012
EEČ : 2-7-7-2012

U Z N E S E N I E

Trestná vec:	obvinený XXXXX 
Zločin:	XXXXX podľa § 355 odsek 3 písmeno d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Krajskej prokuratúry Bratislava
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
- v období od 27.6.2006 do 19.9.2007 ako jeden z členov organizovanej skupiny (ktorej ďalší členovia - XXXXX, XXXXX, XXXXX XXXXX, XXXXX, XXXXX, XXXXX, XXXXX, XXXXX, XXXXX a XXXXX sú stíhaní vo viacerých samostatných konaniach) spoločne s členmi tejto skupiny, v úmysle získať priamu finančnú výhodu pre seba, s rozdelením úloh medzi sebou, naplánovali, skoordinovali a zabezpečili vo viacerých prípadoch prechod cez územie Slovenskej republiky pre občanov Indie, Pakistanu a Bagladéša, ktorí nie sú občanmi Slovenskej republiky a ktorí nemajú ani trvalý pobyt na území SR (ďalej len „migranti) a to tým spôsobom, že XXXXX, XXXXX, XXXXX XXXXX, XXXXX, XXXXX a XXXXX - ako organizátori niekedy spoločne, niekedy samostatne, zabezpečovali migrantov na prevoz, na to potrebné finančné prostriedky a tiež byty alebo domy (ďalej len „sklady), kde dočasne ubytovávali týchto migrantov, následne v prípade potreby kontaktovali ďalších členov organizovanej skupiny - prepravcov - z počiatku XXXXX a neskôr XXXXX, ktorí na motorových vozidlách rôznych značiek, buď každý sám, alebo v prípade prepravy viacerých osôb, alebo iných prekážok kontaktovali k preprave ďalších členov   - XXXXX, XXXXX, XXXXX a XXXXX (ďalej len „prepravcovia), ktorí taktiež na motorových vozidlách rôznych značiek, prepravovali migrantov po území Slovenskej republiky a to hlavne v Bratislavskom, Trnavskom a Nitrianskom kraji, a to najmä z utečeneckých tábor do skladov, zo skladov na miesta, kde boli migranti nakladaný do kamiónov a následne prepravovaný do ďalších štátov Európskej únie, po skončení jednotlivých prevozov organizátori vyplácali za jednotlivé prevozy  peniaze v sume od 500,-do 24.000,- Slovenských korún podľa dĺžky a komplikácie prevozu, najskôr XXXXX a potom najmä XXXXX, ktorí ich po odčítaní svoje čiastky delili ďalej medzi jednotlivých členov organizovanej skupiny - prepravcov podľa ich účasti na prevozoch, ktoré boli realizované, pričom takýmto spôsobom :

-	dňa 02.07.2007 v čase od 13.54 hodiny do 17.27 hodiny, na základe predošlého pokynu XXXXX XXXXX telefonicky zabezpečil XXXXX a XXXXX a následne XXXXX na motorovom vozidla XXXXX evidenčné číslo XXXXX, XXXXX na motorovom vozidle XXXXX evidenčné číslo XXXXX, XXXXX na motorovom vozidle XXXXX evidenčné číslo XXXXX, previezli 12 migrantov z Bratislavy z Dolných Honov z presne nezisteného bytu k smetisku nachádzajúcom sa medzi obcami Podunajské Biskupice a Miloslavov, kde títo mali byť naložení do nezisteného kamiónu a prepravení do ďalšieho štátu Európskej únie, za túto prepravu dostali prepravci od XXXXX sumu 900,-Slovenských korún,

-	dňa 3. 9.2007 v čase od 14.41 hodiny do 16.12 hodiny, na základe predošlého pokynu XXXXX, týkajúceho sa prevozu migrantov, XXXXX telefonicky zabezpečil XXXXX a následne XXXXX na motorovom vozidla XXXXX evidenčné číslo XXXXX, XXXXX na motorovom vozidle XXXXX evidenčné číslo XXXXX, previezli postupne 17 migrantov z Bratislavy z Dolných Honov do Miloslavova, za túto prepravu dostali od XXXXX sumu 1.500,-Slovesnkých korún,

-	dňa 3. 9.2007 v čase od 19.16 hodiny do 20.02 hodiny, na základe predošlého pokynu XXXXX, týkajúceho sa prevozu migrantov, XXXXX telefonicky zabezpečil XXXXX, ktorý následne na motorovom vozidle XXXXX evidenčné číslo XXXXX, previezol 2 migrantov v rámci Bratislavy od Ružinovskej nemocnice na Dolné hony, za čo dostal od XXXXX sumu 300,-Slovenských korún,

-	dňa 4. 9.2007 v čase od 14.11 hodiny do dňa 5.9.2008 do 04.39 hodiny, na základe predošlého pokynu telefonického pokynu XXXXX, ktorému pomáhal ďalší nestotožnený cudzinec, a ktorý sa týkal prevozu migrantov zo Spišských Vlachov do Miloslavova, kde títo mali byť následne naložení do kamióna a prepravení do ďalších štátov Európskej únie, XXXXX telefonicky zabezpečil XXXXX a XXXXX a potom XXXXX na motorovom vozidla XXXXX evidenčné číslo XXXXX, XXXXX na motorovom vozidle XXXXX evidenčné číslo XXXXX a XXXXX na motorovom vozidle XXXXX evidenčné číslo XXXXX, previezli na základe ďalšieho pokynu XXXXX 17 migrantov zo Spišských Vlachov až do Podunajských Biskupíc, nakoľko kamión sa nepodarilo zabezpečiť, za túto prepravu dostali prepravci od XXXXX vyplatenú sumu 24.000,-Slovenských korún,

lebo je trestné stíhanie neprípustné podľa § 9 odsek 1 písmeno g
Odôvodnenie:
Vyšetrovateľ Úradu hraničnej a cudzineckej polície Prezídia Policajného zboru dňa 24.11.2008 uznesením vydaným pod spisovou značkou PPZ-194/HCP-OV-2006 vzniesol obvinenie XXXXX pre  pokračovací zločin prevádzačstva podľa § 355 odsek 2 písmeno a), odsek 3 písmeno d) Trestného zákona s poukazom na ustanovenie § 138 písmeno i) Trestného zákona, ktorého sa mal dopustiť konaním popísaným vo výroku tohto uznesenia. 

Popri obvinenom XXXXX vzniesol vyšetrovateľ uvedeným uznesením a ďalšími uzneseniami obvinenie ďalším členom organizovanej skupiny - XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX a XXXXX, za celkovo 27 čiastkových útokov tohto pokračovacieho zločinu.

	XXXXX, ako jeden z členov skupiny zabezpečujúci v prevažnej miere kontakt medzi organizátormi a prepravcami - taxikármi, ktorí prevozy fyzicky vykonávali, pri svojom výsluchu podrobne popísal spôsob, akým skupina nelegálne prevozy migrantov realizovala. Organizátorov činnosti poznal pod prezývkami, nie pod ich skutočnými menami. Pri vykonanej rekognícii podozrivých osôb opoznal obvineného XXXXX ako osobu, ktorú poznal pod prezývkou „XXXXX", spoznal ho ešte asi pol roka pred tým ako spoznal „XXXXX (pri rekognícii ako XXXXX opoznal XXXXX). Pre XXXXX robil, podľa vlastného vyjadrenia, pomerne krátku dobu, ale jednalo sa o prevoz väčšieho množstva migrantov. XXXXX organizoval prevozy migrantov na kamiónoch do Talianska. XXXXX pre neho viackrát vozil ľudí spolu so XXXXX z rôznych utečeneckých táborov najmä do XXXXX, kde ich vyložili v dedine. Prevozy sa uskutočňovali prevažne večer. Raz po takomto prevoze do XXXXX ostal s taxíkom stáť blízko tejto obce a odtiaľ vidiel ako kamión za XXXXX odbočil na smetisko, ostal tam stáť asi dvadsať minút a potom vyšiel von a išiel smerom na diaľnicu. Tam na smetisku došlo k naloženiu migrantov. To že XXXXX organizoval prepravy migrantov v kamiónoch do Talianska vie aj tak, že jemu samému ponúkol, či nechce robiť vodiča takéhoto kamiónu, s tým, že kamión bude zaplombovaný a on dostane potrebné papiere, kde bude deklarovaný tovar a „doprovodné vozidlo", pričom potom, ako prejde talianske hranice, mu dá za to 100 000,- Slovenských korún. XXXXX ponuku odmietol. Ktorí vodiči pre XXXXX vozili nevie a tiež nevie, od koho si prenajímal kamióny. XXXXX ho vyplácal obdobným spôsobom ako XXXXX. XXXXX dodával migrantov tiež jeden Ind, ktorý mal prezývku „XXXXX", robil s migrantami pomerne málo, s ním sa stretol iba zopár krát. Tohto XXXXX riadil viac menej XXXXX. Osobu s prezývkou XXXXX pri rekognícii neopoznal. 
	Po prehratí zaznamenaných telefonických hovorov medzi ním, XXXXX a XXXXX popísal okolnosti jednotlivých čiastkových útokov, uvedených vo výroku tohto rozhodnutia, pre ktoré bolo XXXXX vznesené obvinenie. 

XXXXX pri výsluchu uviedol, že XXXXX kontaktovali cudzinci s prezývkami XXXXX, XXXXX, XXXXX, XXXXX, XXXXX, ktorí si u neho objednávali prevozy iných cudzincov a tiež mu potom za to platili a XXXXX vyplácal ich podľa vykonaných prevozov. 

Z vyšetrovania slovenských orgánov prípravného konania vyplynulo, že obvinení kontaktovali migrantov priamo v utečeneckých táboroch zriadených v Slovenskej republiky, zhromažďovali ich vo viacerých „skladoch, teda domoch alebo bytoch prenajatých členmi skupiny a následne vyvážali kamiónmi do štátov Európskej únie. Obvinený XXXXX pritom zabezpečoval nielen prepravu migrantov medzi utečeneckými tábormi a „skladmi, ale tiež následnú prepravu migrantov z územia Slovenskej republiky do Talianska a to prostredníctvom osôb a dopravných prostriedkov, ktoré sa nepodarilo vyšetrovacími úkonmi ustáliť.  

Vo vykonanom vyšetrovaní bolo preukázané, že obvinený XXXXX sa podieľal na štyroch prevozoch migrantov v období od 02.07.2007 do 05.09.2007 na miesta, kde boli alebo mali byť naložení do kamiónov. Podľa výpovede XXXXX boli migranti po naložení v týchto kamiónoch prevážaní do Talianska. 

Nakoľko aktuálny pobyt obvineného XXXXX na území Slovenskej republiky sa počas vyšetrovania nepodarilo ustáliť, dňa 18.03.2009 rozhodol vyšetrovateľ podľa § 21 odsek 1 Trestného poriadku uznesením PPZ-194/HCP-OV o vylúčení jeho trestného stíhania na samostatné konanie, ktoré vedie pod spisovou značkou UHCP-15/NJ-V-2009. 

Dňa 02.12.2010 obdržal vyšetrovateľ správu Národnej ústredne EUROPOL Prezídia Policajného zboru, podľa ktorej bol XXXXX vyšetrovaný v meste Udine v rámci akcie „Goldfish 2, pričom bol odsúdený k trestu odňatia slobody vo výmere štyri roky za prevádzanie indických a pakistanských štátnych príslušníkov do Talianska. 

Na základe žiadosti o poskytnutie právnej pomoci následne justičné orgány Talianskej republiky doručili Generálnej prokuratúre Slovenskej republiky rozsudok Súdu v Udine spisová značka N. 408/2010 z 01.07.2010, z ktorého vyplýva, že ním uvedený súd právoplatne odsúdil obvineného XXXXX pre trestný čin uvedený a trestaný pre trestný čin podľa článku 81 a 110 trestného zákona a podľa článku 12, odsek 3 a 3 bis písmeno a) b) c) a c-bis), zákonného nariadenia číslo 286/1998, spočívajúci v napomáhaní a zneužívaní vstupu na talianske územie pre  indických a pakistanských občanov bez riadneho povolenia na pobyt na území štátu na tom skutkovom základe, že :
  
     XXXXX z mesta VICENZA organizoval odchod nelegálnych migrantov z RUMUNSKA, MAĎARSKA A SLOVENSKA, udržiaval prostredníctvom XXXXX kontakty s prevádzačmi a ešte predtým nadväzoval kontakty v RUMUNSKU, v MAĎARSKU a na SLOVENSKU s osobami, ktoré zabezpečovali prepravcov a vyzdvihovali nelegálnych migrantov, ktorí mali byť neoprávnene prevezení do TALIANSKA, aj zo zariadení dočasného pobytu týchto krajín;
     XXXXX - nazývaný XXXXX zabezpečoval umiestnenie nelegálnych migrantov pochádzajúcich z MAĎARSKA, z RUMUNSKA a z UKRAJINY na SLOVENSKU v byte nachádzajúceho sa na ul. XXXXX (spolu s XXXXX, inak známy ako XXXXX), kontaktoval šoférov pre ďalšiu prepravu, kontaktoval tiež styčné osoby pôsobiace vo vnútri zariadení dočasného pobytu, najmä v zariadení dočasného pobytu v SAMCUTA MARE, a kontroloval v kontakte so XXXXX, či platby boli uskutočnené;
     XXXXX vykonal dve cesty, dňa 9.4.2008 a dňa 17.4.2008, používajúc bielu dodávku XXXXX s evidenčným číslom XXXXX; počnúc dňom 29.5.2008 (deň, keď bol zatknutý XXXXX) bol tiež sprostredkovateľom, medzi XXXXX a šoférmi;

najmä:

 XXXXX spolu s XXXXX (proti ktorému je vedené osobitné konanie) udržiaval kontakty so šoférom, využíval vstup na územie TALIANSKA 8 občanov Indie a Pakistanu, medzi ktorými bol XXXXX, vypátraných v AMARO dňa 21.10.2008 (XXXXX platil sumu zodpovedajúcu 3.000 eur - po príchode do TALIANSKA mali všetci zaplatiť celkom 10.000),
 XXXXX spolu s XXXXX (proti ktorému je vedené osobitné konanie) v úlohe šoféra a XXXXX, XXXXX a XXXXX (proti ktorým je vedené osobitné konanie), poskytujúcimi dopravné prostriedky, pričom XXXXX iným vozidlom účinkovala aj ako spojka, využíval neoprávnený vstup, prechod a pobyt neupresneného počtu osôb indického a pakistanského pôvodu, najmä organizujúc 4 neoprávnené vstupy uskutočnené XXXXX v úlohe prevádzača (cesty zo dňa 2.8.2007, 6.8.2007, 7.8.2007 a 8.8.2007, keď bol XXXXX zatknutý pri prevoze 8 nelegálnych migrantov;
 XXXXX spolu so XXXXX (proti ktorému je vedené osobitné konanie) v úlohe prevádzača a XXXXX, XXXXX a XXXXX (proti ktorým je vedené osobitné konanie), poskytujúcimi dopravné prostriedky, pričom XXXXX iným vozidlom účinkovala aj ako spojka, využíval neoprávnený vstup, prechod a pobyt neupresneného počtu osôb indického a pakistanského pôvodu, najmä organizujúc 4 neoprávnené vstupy uskutočnené XXXXX v úlohe prevádzača (až do 18.9.2008, keď bol XXXXX zadržaný pri prevoze 37 nelegálnych migrantov;
 XXXXX a XXXXX, spolu s XXXXX (proti ktorému je vedené osobitné konanie), ktorí sa starali o logistické umiestnenie nelegálnych migrantov v BRATISLAVE na ul. XXXXX kam nelegálni migranti boli prepravení z RUMUNSKA XXXXX, nazývaným XXXXX (proti ktorému je vedené osobitné konanie) a spolu s XXXXX (proti ktorému je vedené osobitné konanie), ktorého úloha bola zabezpečiť šoféra a ktorý obvykle počas ciest účinkoval ako spojka a s XXXXX a XXXXX (proti ktorým je vedené osobitné konanie) ako prevádzači (tento posledný iba pri príležitosti ciest zo dňa 20.3. a 25.3.2008), využívali neoprávnený vstup neurčeného počtu osôb indického a pakistanského pôvodu, najmä organizujúc viaceré neoprávnené vstupy uskutočnené XXXXX, ako prevádzač (cesty zo dňa 18.2.2008 - 3.3.2008 - 4.3.2008 - 13.3.2008 -20.3.2008 - 25.3.2008, vypátranie v PORDENONE) a 1.4.2008, keď bol XXXXX zatknutý pri preprave 5 nelegálnych migrantov, medzi ktorými XXXXX, vypátraný dňa 1.4.2008 na diaľničnom úseku A4 „ TRIESTE-PALMANOVA ", za cenu 650.000 rupií;
 XXXXX a XXXXX spolu s XXXXX (proti ktorému je vedené osobitné konanie) kontaktovali nelegálnych migrantov v zariadení dočasného pobytu v SAMCUTA MARE v Rumunsku), a spolu s XXXXX (proti ktorému je vedené osobitné konanie), ktorý zabezpečoval priamy kontakt so šoférom a s XXXXX ako prevádzač, využívali neoprávnený vstup, prechod a pobyt 9 občanov Indie a Pakistanu [vypátranie zo dňa 9.4.2008 (počet: 4 nelegálny migranti) a 17.4.2008 (počet: 5 nelegálny migranti)], ktorí boli prepravení v dodávke, zavretí v priestore získanom pod ložnou plochou s hĺbkou približne 40 cm. a výškou približne 150 cm.;
 XXXXX, XXXXX a XXXXX, tento posledný ako vedomý vlastník bielej dodávky XXXXX so ŠPZ XXXXX, spolu s XXXXX (proti ktorému je vedené osobitné konanie) ako prevádzač a s XXXXX, ktorý udržiaval kontakt medzi šoférom XXXXX a XXXXX (proti ktorému je vedené osobitné konanie), ktorý spolu so XXXXX udržiaval kontakty s neidentifikovanými osobami vo vnútri zariadenia dočasného pobytu v SAMCUTA MARE, využívali neoprávnený vstup, prechod a pobyt 5 občanov Indie a Pakistanu, ktorí boli prepravení v dodávke, zavretí v priestore získanom pod ložnou plochou s hĺbkou približne 40 cm. a výškou približne 150 cm. (zatknutie XXXXXzo dňa 29.5.2008);
 XXXXX a XXXXX, ktorý mal zabezpečiť šoféra a pripraviť dodávku na prepravu nelegálnych migrantov, spolu s XXXXX (proti ktorému je vedené osobitné konanie) ako prevádzač, využívali neoprávnený vstup, prechod a pobyt celkom 14 občanov Indie a Pakistanu, z ktorých 7 boli vypátraní dňa 8.8.2008 v meste POZZUOLO del FRIULI, zatiaľ čo ďalší 4 boli vypátraní dňa 25.8.2008 na palube osobného motorového vozidla XXXXX riadeného XXXXX (ktorý bol pristihnutý pri čine a zatknutý);
 XXXXX spolu s XXXXX (proti ktorému je vedené osobitné konanie), ktorý udržiaval kontakty so šoférom dodávky XXXXX, využívali neoprávnený vstup, prechod a pobyt 5 občanov Indie a Pakistanu, z ktorých 2 boli vypátraní v meste MAGNANO in RIVIÉRA dňa 24.4.2008.

	Z uvedeného rozsudku Súdu v Udine je zrejmé, že postihuje nelegálny prevoz migrantov z viacerých krajín, medzi nimi aj zo Slovenska, do Talianska, realizovaný XXXXX v období od 02.08.2007 do 25.08.2008.  Konanie, pre ktoré je stíhaný slovenskými orgánmi prípravného konania, spočíva v tom, že zabezpečoval nelegálny prevoz migrantov z utečeneckých táborov na území Slovenskej republiky na miesta nástupu, odkiaľ boli odvážaní cez hranice Slovenskej republiky do ďalších štátov Európskej únie a to v období od 07.07.2007 do 05.09.2007. Podľa výpovede XXXXX boli migranti, po zhromaždení a naložení do kamiónov na vopred dohodnutých miestach, v týchto kamiónoch prevážaní do Talianska.

	Z prezentovaných skutočností je zrejmé, že skutkové zistenia slovenských vyšetrovacích orgánov a skutkové zistenia talianskych orgánov sa vzájomne dopĺňajú. Vyšetrovanie slovenských orgánov preukázalo, že XXXXX v predmetnom období zabezpečoval nelegálny prevoz migrantov z územia Slovenskej republiky do Talianska, zistenia taliansky orgánov - vyplývajúce z doručeného rozsudku Súdu v Udine, preukazujú, že po prekročení hraníc Slovenskej republiky boli migranti prevážaní na konkrétne miesta v Taliansku.

	Zo skutkového hľadiska uskutočnenie nelegálnych vývozov migrantov z územia Slovenskej republiky do Talianska predstavuje to isté konanie, teda jeden pokračujúci skutok. 

Z právneho hľadiska je tento skutok kvalifikovaný podľa slovenského Trestného zákona ako pokračujúci zločin prevádzačstva podľa ustanovení uvedených vo výroku tohto rozhodnutia, ktorého jednotlivé čiastkové útoky boli dokončené privezením migrantov na miesto určenia v Taliansku. 

Trestné stíhanie v posudzovanom konaní sa tak proti XXXXX vedie pre ten istý skutok, pre ktorý už bol odsúdený vyššie uvedeným rozsudkom Súdu v Udine.      

Slovenská republika, ako člen Európskej únie, je účastníkom Dohovoru, ktorým sa vykonáva Schengenská dohoda zo 14.06.1985, ako aj Vykonávacieho protokolu k Schengenskej dohode z 19.06.1990 (označovaný aj ako Schengenský vykonávací dohovor alebo Schengen II), ktorý bol prevzatý do právneho poriadku Slovenskej republiky v zmysle článku 3 odsek 1 Zmluvy o pristúpení Slovenskej republiky k Európskej únii, podpísanej 16.04.2003 v Aténach.

	Podľa článku 54 vykonávacieho protokolu k Schengenskej dohode osoba právoplatne odsúdená jednou zo zmluvných strán nesmie byť pre ten istý čin stíhaná inou zmluvnou stranou, a to za predpokladu, že v prípade odsúdenia bol trest už odpykaný alebo sa práve odpykáva alebo podľa práva štátu, v ktorom bol rozsudok vynesený, už nemôže byť vykonaný.

Podľa § 9 odsek 1 písmeno g) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

Podľa § 215 odsek 1 písmeno d) Trestného poriadku prokurátor zastaví trestné stíhanie ak je neprípustné podľa § 9.

So zreteľom na uvedené skutkové a právne okolnosti veci som rozhodol tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Masár
prokurátor